Lav et referat af nedenstående tekst:

Tekst:
Fængselsstraffe og udvisning fra Danmark kan blive konsekvensen for de fem nordmænd, der i januar forsøgte at smugle 260 kilo hash fra Aalbæk Havn til Norge. Det viser et anklageskrift mod nordmændene, som Ekstra Bladet har fået aktindsigt i. Udover udvisningen vil anklagemyndigheden have to af narkosmuglernes Rolex-ure til en værdi af henholdsvis 120.000 kroner og 67.000 kroner. Urene skal bidrage til den danske statskasse i forbindelse med omkostningerne af sagen mod de fem nordmænd. Aktionen den 6. januar udviklede sig alvorligt, da en betjent fra politiets aktionsstyrke sprang over i båden, som nordmændene ville smugle hashen i. Her ville en af smuglerne, en 49-årig mand, ikke give op, så han skød betjenten to gange i lysken. Politiet besvarede ilden og dræbte den 49-årige mand med skud i hovedet og brystet. Ifølge anklageskriftet deltog alle fem mænd og den nu afdøde smugler i indsmuglingen af hash til Danmark. Også alle var med til at forsøge at smugle hashen fra Aalbæk Havn til Norge. Retssagen starter på årsdagen for skuddramaet, nemlig den 6. januar 2014. Anklager Mette Bendix siger til Ekstra Bladet, at hun forventer, at der falder dom i sagen den 14. februar 2014.

Referat:
Anklagemyndigheden kræver Aalbæk-smuglerne udvist efter dødsduellen med politiet på Aalbæk Havn. Derudover vil de også have narkosmuglernes Rolex-ure.